**Proces verbal al Adunării Generale a SRIM din data de 03.10.2014**

 În data de 03.10.2014, ora 17,30, în baza statutului SRIM, art. 26. alin. 5a, a avut loc Adunarea Generală a Societății de Radiologie și Imagistică Medicală din România, la Eforie Nord, Hotel Europa, cu ocazia Coferinței de Imagistică, manifestare comună a SRIM, SRMMR, SIMSR și ISMRM – Romanian Chapter.

Ședința a fost prezidată de Dl. Prof. Dr. Sorin Dudea, Președinte al SRIM, care a propus un moment de reculegere în memoria D-lui Prof. dr. Corneliu Butnaru, fost președinte al SRIM, președinte de onoare al SRIM, care s-a stins din viață în primăvara acestui an.

Tot în cadrul ședinței, pe ordinea de zi, au figurat propuneri discutate înainte în Comitetul Național al SRIM, prezentate Adunării Generale spre adoptare și hotărâre:

* D-l Președinte a prezentat raportul de activitate al CN al SRIM, de la ultima ședință a Adunării Generale
* Dl. Prof. dr. Constantin Zaharia, trezorier al SRIM, a prezentat raportul financiar al ultimului an
* La propunerea D-lui Președinte al SRIM a fost votată comisia de cenzori, validată anterior în cadrul ședinței CN al SRIM.

Comisia de cenzori aprobată de Adunarea Generală este compusă din:

 D-l. Dr. Dan Vasilescu – Cluj Napoca

D-l. Dr. Bogdan Dobrovăț – Iași

D-na Dr. Simona Dunărințu – Timișoara

D-na Ec. Elena Nițuică – București

D-na Ec. Floarea Medar – București

* A fost discutat și adoptat Codul etic al SRIM.
* Au fost adoptate modificările statutului postate pe site-ul SRIM cu 30 de zile în urmă.

Acest Proces Verbal conține 1(una) pagini.

**Eforie Nord Președinte**

**03.10.2014 Prof. Dr. S.M.Dudea**

 **Secretar Național SRIM**

 **Conf. dr. Adrian Șanta**